Riżoluzzjoni tal-Parlament Ewropew tat-13 ta' Marzu 2007 dwar il-Pjan Direzzjonali għall-ugwaljanza bejn in-nisa u l-irġiel 2006-2010 (2006/2132(INI))



Official Journal 301 E , 13/12/2007 P. 0056 - 0063



P6_TA(2007)0063 Pjan Direzzjonali għall-ugwaljanza bejn in-nisa u l-irġiel 2006-2010 Riżoluzzjoni tal-Parlament Ewropew tat- 13 ta' Marzu 2007 dwar il-Pjan Direzzjonali għall-ugwaljanza bejn in-nisa u l-irġiel 2006-2010 (2006/2132(INI)) Il-Parlament Ewropew, - wara li kkunsidra l-komunikazzjoni tal-Kummissjoni bl-isem "Il-Pjan Direzzjonali għall-ugwaljanza bejn in-nisa u l-irġiel 2006-2010" (COM(2006)0092), - wara li kkunsidra d-deċiżjoni tal-Kunsill 2001/51/KE ta' l- 20 ta' Diċembru 2000 li tistabbilixxi Programm dwar l-Istrateġija Qafas tal-Kommunita' rigward l-ugwaljanza bejn s-sessi (2001-2005) [1], kif ukoll il-pożizzjoni tal-Parlament tal- 15 ta' Novembru 2000 [2] fuq l-istess suġġett, - wara li kkunsidra l-istrumenti legali tan-Nazzjonijiet Uniti fil-qasam tad-drittijiet tal-bniedem, u b'mod speċjali tad-drittijiet tan-nisa, u partikularment il-Konvenzjoni dwar l-eliminazzjoni ta' Kull Forma ta' Diskriminazzjoni kontra n-Nisa (CEDAW), kif ukoll l-istrumenti l-oħra tan-NU rigward il-vjolenza kontra n-nisa, bħad-Dikjarazzjoni u l-Programm ta' Azzjoni ta' Vjenna adottat mill-Konferenza Dinjija dwar id-Drittijiet tal-Bniedem, fi Vienna, fl- 14- 25 ta' Ġunju 1993, u r-Riżoluzzjoni dwar l-eliminazzjoni talvjolenza fuq in-nisa ta' l- 20 ta' Diċembru 1993 [3], ir-Riżoluzzjoni dwar l-eliminazzjoni tal-vjolenza domestika fuq in-nisa tad- 19 ta' Frar 2004 [4], ir-Riżoluzzjoni dwar miżuri li għandhom jittieħdu biex jiġu evitati delitti ta' l-unur li jsiru fuq in-nisa tal- 20 ta' Diċembru 2004 [5], ir-Riżoluzzjoni dwar miżuri rigward il-prevenzjoni ta' delitti u dwar il-liġi penali biex tiġi evitata l-vjolenza kontra n-nisa tat- 2 ta' Frar 1998 [6], - wara li kkunsidra d-Dikjarazzjoni ta' Beijing u l-Pjattaforma għall-Azzjoni adottat waqt ir-Raba' Konferenza Dinjija dwar in-Nisa fil- 15 ta' Settembru 1995, kif ukoll ir-riżoluzzjonijiet tal-Parlament Ewropew tat- 18 ta' Mejju 2000 dwar is-segwitu għall-Pjattaforma għall-Azzjoni ta' Beijing [7] u ta' l- 10 ta' Marzu 2005 dwar is-segwitu għar-Raba' Konferenza dinjija dwar in-Nisa — Pjattaforma għall-Azzjoni (Beijing +10) [8], - wara li kkunisdra r-rapport tas-Segretarju Generali tan-NU tas- 6 ta' Lulju 2006 intitolat:"Studju Dettaljat dwar il-forom kollha ta' vjolenza kontra n-nisa" [9], - wara li kkunsidra r-rapport finali ta' Marzu 2005 tad-49 sessjoni tal-Kummissjoni dwar l-Istatus tan- Nisa tan-NU, , - wara li kkunsidra l-Protokoll tal-Karta Afrikana dwar d-drittijiet Umani u d-drittijiet tal-Ġnus dwar id- Drittijiet tan-Nisa fl-Afrika, magħruf bħala "Il-Protokoll ta' Maputo", li daħal fis-seħħ fis- 25 ta' Novembru 2005 u li jipprojbixxi b'mod partikulari kull forma ta' mutilizzjoni ġenitali, - wara li kkunsidra r-Riżoluzzjoni 1325 tal- 31 ta' Ottubru 2000 tal-Kunsill tas-Sigurtà tan-NU dwar innisa, il-paċi u s-sigurtà [10], li jħeġġeġ involviment akbar tan-nisa fil-prevenzjoni ta' konflitti armati u lkisba tal-paċi, - wara li kkunsidra r-rapport ta' Mejju 2003 tal-Kumitat Konsultattiv tal-Kummissjoni dwar Opportunitajiet Indaqs għall-Irgiel u n-Nisa rigward l-integrazzjoni tad-dimensjoni tal-ġeneru fil-baġits, - wara li kkunsidra l-konklużżjonijiet tal-Presidenza tal-Kunsill Ewropew Straodinarju a' Liżbona tat- 23 u l- 24 ta' Marzu 2000, il-Kunsill Ewropew tas-Stokkolma tat- 23 u l- 24 ta' Marzu 2001, il-Kunsill Ewropew ta' Barċellona tal- 15 u s- 16 ta' Marzu 2002, u l-Kunsilli Ewropej ta' Brussell ta' l- 20 u l- 21 ta' Marzu 2003 u tal- 25 u s- 26 ta' Marzu 2004, - wara li kkunsidra d-Deċiżjoni tal-Kunsill Nru 2005/600/CE tat- 12 ta' Lulju 2005 rigward Linji Gwida għall-Politiki għall-Impjiegi ta' l-Istati Membri [11], - wara li kkunsidra r-riżoluzzjoni tad- 19 ta' Jannar 2006 dwar il-futur ta' l-Istrateġija ta' Liżbona rigwardmill- perspettiva tal-ġeneru [12], - wara li kkunsidra r-riżoluzzjoni tiegħu tad- 9 ta' Marzu 2004 dwar il-ksib ta' bilanċ aħjar bejn il-ħajja professjonali, il-ħajja privata u l-ħajja tal-familja [13], - wara li kkunsidra r-riżoluzzjoni tiegħu tal- 11 ta' Frar 2004 dwar l-użu tal-ħin tax-xogħol (Emenda għad-direttiva 93/104/KE) [14], - wara li kkunsidra r-riżoluzzjoni tal-Parlament Ewropew tat- 2 ta' Frar 2006 dwar is-sitwazzjoni attwali tal-ġlieda kontra l-vjolenza fuq in-nisa u kwalunkwe attività fil-futur [15], - wara li kkunsidra r-riżoluzzjoni tiegħu tas- 17 ta' Jannar 2006 dwar l-istrateġiji għall-prevenzjoni tattraffikar ta' nisa u tfal u l-vulnerabilità tagħhom għall-esplojtazzjoni sesswali [16], - wara l-kkunsidra r-riżoluzzjoni tiegħu ta' l- 24 ta' Ottubru 2006 dwar l-immigrazzjoni tan-nisa: l-irwol u l-post in-nisa migranti fl-Unjoni Ewropea [17], - wara li kkunsidra d-Dikjarazzjoni Ministerjali tal-Konferenza tal-Ministri inkarigata mill-ugwaljanza bejn in-nisa u l-irġiel ta' l- 4 ta' Frar 2005 fil-Lussemburgu, - wara li kkunsidra l-Patt Ewropew għall-Ugwaljanza bejn il-Ġeneri, adottat mill-Kunsill Ewropew fit- 23 u l- 24 ta' Marzu 2006, - wara li kkunsidra l-Pjan Direzzjonali għall-Ugwaljanza bejn il-Ġeneri, 2005-2015 adottat mill-Commonwealth, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għad-Drittijiet tan-Nisa u l-Ugwaljanza bejn is-Sessi u l-opinjonijiet tal-Kumitat għall-Iżvilupp, il-Kumitat għall-Impjiegi u l-Affarijiet Soċjali, il-Kumitat għall-Industriji, ir-Riċerka u l-Enerġija u l-Kumitat għall-Libertajiet Ċivili, il-Ġustizzja u l-Affarijiet Interni (A6-0033/2007), A. billi d-Dikjarazzjoni ta' Vienna, adottata fil- 25 ta' Ġunju 1993 mill-Konferenza tan-Nazzjonijiet Uniti dwar id-Drittijiet tal-Bniedem tistqarr li 'id-drittijiet tal-bniedem għan-nisa u għal-bniet huma parti inaljenabbli, integrali u indiviżibbli mid-drittijiet universali tal-bniedem', u billi l-ugwaljanza bejn l-irġiel u n-nisa huwa dritt u prinċipju fundamentali ta' l-UE, rikonoxxut mit-Trattat ta' l-Unjoni Ewropea u mill- Karta tad-Drittijiet Fundamentali ta' l-Unjoni Ewropea; billi minkejja l-progress notevoli li sar f'dan ilqasam għad baqa' bosta inugwaljanzi bejn l-irġiel u n-nisa. B. billi l-vjolenza kontra n-nisa tikkostitwixxi l-ksur l-aktar mifrux tad-drittijiet tal-bniedem, mingħajr distinzjoni ġeografika, ekonomika jew soċjali, u billi minkejja l-isforzi magħmula fil-livell nazzjonali, komunitarju u internazzjonali, in-numru ta' vittmi nisa ta' vjolenza huwa allarmanti [18], C. billi jikkonsidra li t-terminu "vjolenza kontra n-nisa" għandu jiġi ntiż li jinkludu l-atti kollha ta' vjolenza ibbażata fuq l-generu, li jirriżultaw, jew li probabilment jirriżultaw fi ħsara jew tbatija għan-nisa, li tista tkun fiżika, sesswali jew psikoloġika, inkluż it-theddid ta' atti bħal dawn, użu ta' forza, jew iċ-ċaħda arbitrarja tal-libertà, kemm jekk dan isir fil-ħajja pubblika, kemm jekk fil-ħajja privata, D. billi l-periklu tal-faqar jaffettwa aktar lin-nisa, inklużi n-nisa li jaħdmu [19], u partikularment lil nisa ta' ċertu eta', nisa li jmexxu familji b'ġenitur wieħed, tfajliet ta' bejn it-tlittax u dsatax-il sena li huma wkoll ommijiet, u nisa li jaħdmu f'negozji tal-familja, minħabba diskriminazzjoni sesswali u nuqqas ta' ugwaljanza rigward taħriġ, servizzi personali, aċċess għall-impjiegi, responsabbiltajiet tal-familja, drittijiet għall-pensjoni u salvagwadji legali fil-każ ta' separazzjoni jew divorzju, speċjalment fejn jintlaqtu nisa li huma ekonomikament dipendenti, E. E billi t-totalità tal-prinċipji u l-valuri kulturali u soċjali li fuqhom hija msejsa l-UE u l-Istati Membri tagħha, bħalma huma r-rispett għad-drittijiet tal-bniedem, id-dinjità tal-persuna umana, l-ugwaljanza, iddjalogu, is-solidrjetà u l-parteċipazzjoni hija wirt li jgawdu minnu ċ-ċittadini u r-residenti kollha ta' l- Unjoni, u li l-assimilazzjoni tiegħu hija prijorità għall-Unjoni Ewropea u fattur li tikkontribwixxi għallemanċipazzjoni u l-integrazzjoni, speċjalment għal nisa u bniet li huma iżolati minħabba lingwa, kultura jew ostakli reliġjużi, F. billi għandha tingħata aktar konsidrazzjoni għal-integrazzjoni tad-dimensjoni dwar għarfien tad-differenzi bejn is-sessi fil-baġits nazzjonali sabiex ikun hemm governanza effikaċi tal-politiki għall-ugwaljanza ta' opportunitajiet, u billi li l-kompetenzi u l-esperjenza xierqa f'livell Ewropew, nazzjonali jew reġjunali jkun jista' jippermetti l-applikazzjoni tagħha minn issa fil-baġit u fil-programmi komunitarji, sa mill-fażijiet ta' tfassil, ta' implimentazzjoni u ta' evalwazzjoni [20], G. billi jikkonsidra li l-Artikolu 3 (2), 13 u 152 tat-Trattat jiddiskribu l-irwol tal-Komunità fit-twettiq ta' lugwaljanza bejn is-sessi fil-politiki ta' ħarsien tas-saħħa tal-bniedem, H. billi biex jintlaħqu l-miri ta' Liżbona rigward l-impjiegi għan-nisa jkun meħtieġ li tittieħed aktar azzjoni skond il-metodu miftuħ tal-koordinazzjoni, ibbażat fuq prattiki ezistenti tajbin fil-livell nazzjonali u reġjunali b'rikonoxximent tal-fatt li politiki ta' taħriġ u aċċess għall-impjieġi, politiki għal bilanċ bejn ħajja u xogħol, servizzi, u l-promozzjoni tal-parteċipazzjoni tan-nisa fit-teħid tad-deċiżjonijiet huma ħoloq ta' relazzjoni interdipendenti; billi f'din il-perspettiva għandu jsir sforz partikulari biex tiġi żgurata l-koeżjoni soċjoekonomika sabiex tingħeleb il-firda diġitali bejn il-ġeneri u sabiex jippromwovi l-irwol tan-nisa fix-xjenza, I. billi jikkonsidra li minkejja l-leġiżlazzjoni komunitarja u d-dispożizzjonijiet nazzjonali rigward l-ugwaljanza fil-pagi, tippersiti d-differenza kbira bejn il-pagi tan-nisa u ta' l-irġiel billi n-nisa fl-UE bħala medja jaqilgħu 15 % anqas mill-irġiel, differenza li qed tonqos ħafna aktar bil-mod minn dik li hemm bejn irrati ta' impjieġi bejn l-irġiel u n-nisa, J. billi n-nisa għandhom ħafna drabi dritt għal pensjonijiet iżgħar mill-irġiel, kemm minħabba li l-pagi li jaqilgħu huma anqas, kemm minħabba l-fatt li l-karrieri professjonjali tagħhom huma aqsar u jisfaw interrotti minħabba obbligi tal-familja akbar, K. K billi jikkonsidra li politiku għall-ksib ta' bilanċ bejn l-ħajja tal-familja u l-ħajja tax-xogħol għandhom ikunu mmirati kemm għan-nisa, kif ukoll għall-irġiel u li għalhekk dawn jeħtiġilhom approċċ globali li jagħti każ tad-diskriminazzjoni kontra n-nisa u jħares lejn il-ġenerazzjonijiet li tilgħin u jikkonsidrahom bħala ta' benefiċċju għas-soċjetà ġenerali kollha, L. L billi minkejja li n-nisa jirrapreżentaw 52 % tal-popolazzjoni Ewropea, dan il-proporzjon m'hux rifless fl-aċċess għal u fil-parteċipazzjoni f'pożizzjonijiet tal-poter; billi r-rappreżentanza tas-soċjetà kollha kemm hi huwa element li jsaħħaħ il-goveranza u l-pertinenza tal-politiki vis à vis l-aspettativi tal-pubbliku u billi, barra minn hekk, tezisti wkoll għażla ta' soluzzjonijiet fil-livell nazzjonali (liġijiet, ftehim u inizjattivi privati) biex tiġi konkretizzata r-rappreżentanza tan-nisa fiċ-ċentri fejn jittieħdu d-deċiżjonijiet, M. billi l-qafas strateġiku "i2010" (is-Soċjetà ta' l-Informatika Ewropea għat-Tkabbir u għall-Impjiegi 2010) propost mill-komunikazzjoni tal-Kummissjoni (COM(2005)0229) jimmira fost affarijiet oħra għat-titjib fil-kwalità tal-ħajja billi tippermetti l-parteċipazzjoni ta' kulħadd fis-soċjeta' ta' l-informatika, 1. Jinnota d-determinazzjoni tal-Kummissjoni li ssegwi l-istrateġija għal opportunitajiet indaqs fuq bażi multi-annwali, billi dan jgħin fit-twettiq ta' strateġija mifruxa fuq perjodu twil ta' żmien għall-promozzjoni ta' l-ugwaljanza fil-livell Ewropew, iżda jiġbed l-attenzjoni għall-fatt li l-Pjan Direzzjonali jonqos milli jispeċifika r-responsabbiltajiet tal-Kummissjoni u ta' l-Istati Membri rigward l-implimentazzjoni u l-informazzjoni għaċ-ċittadini, jew rigward fondi li se jiġu allokati biex jiġu implimentati r-rakkomandazzjonijiet, 2. Jagħraf li l-promozzjoni ta' l-ugwaljanza ta' opportunitajiet teħtieġ approċċ doppju għaliex l-ugwaljanza trid tiġi integrata fil-politiki kollha waqt li fl-istess ħin tkun qed issir promozzjoni ta' l-ugwaljanza permezz ta' miżuri speċifiċi; 3. Jitlob lill-Kummissjoni sabiex tfassal qafas ġenerali għall-evalwazzjoni tal-politiki u l-programmi biex jippromwovu l-ugwaljanza bejn is-sessi li jinkludi l-politiki nazzjonali li jirriżultaw minnhom; jitlob b'mod partikolari li ssir evalwazzjoni bir-reqqa tal-qafas ta' strateġija tal-Komunità għall-ugwaljanza bejn is-sessi (2001-2005) [21] u biex issir analiżi ta' l-implimentazzjoni tad-direttivi dwar opportunitajiet indaqs, b'mod speċjali d-Direttivi 86/613/KEE [22], 89/391/KEE [23] 92/85/KEE [24] u 2003/41/KE [25] bl-iskop li jiġi stabbilit, permezz ta' data u statistika affidabbli, programmazzjoni koerenti, l-implimentazzjoni, il-monitoraġġ u levalwazzjoni tal-Pjan Direzzjonali; jemmen, li biex jintlaħaq dan il-għan, li l-Istitut Ewropew għall-Ugwaljanza bejn is-Sessi jeħtieġ li jiġi mwaqqaf kemm jista' jkun malajr sabiex jippermetti l-monteraġġ kontinwu tal-progress taħt tal-Pjan Direzzjonali. 4. Jitlob lill-Kummissjoni biex tittratta l-politiki rigward ugwaljanza bejn is-sessi, mhux biss bħala prijorità ta' l-UE, imma wkoll u fuq kollox, bħala rekwiżit indispensabbli għar-rispett tad-drittijiet ta' l-individwu; jikkonsidra li approċċ bħal dan għandu jwassal għal sforz biex jiġu koordinati u msaħħa miżuri Ewropej u nazzjonali għal protezzjoni bil-liġi tan-nisa u tat-tfal, u b'mod partikulari: - f'każijiet fejn nisa jinsabu fil-jasar, jew f'dawk il-f'każijiet fejn in-nisa jkunu involuti f'delitti bbażati fuq lunur jew fuq it-tradizzjoni, delitti ta' vjolenza, traffikar, mutilazzjoni ġenitali tan-nisa, żwieġ ta' bil-fors, poligamija jew deprivazzjoni ta' l-identità (per eżempju, meta nisa jkunu mġiegħla jilbsu l-burka, inniqab jew maskra), li għalihom m'għandu jkun hemm ebda lok għal toleranza; u jitlob lill-Kummissjoni sabiex: - tagħmel riċerka dwar il-kawżi bażiċi ta' vjolenza bbażata fuq il-ġeneru utiżviluppa indikaturi għannumru tal-vittmi, u biex, jekk tiġi determinata bażi legali għaliha, tippreżenta proposta għal direttiva dwar il-ġlieda kontra il-vjolenza kontra n-nisa; - tiġbor, kemm jista' jkun malajr, data affidabbli u komparabbli dwar it-traffikar tal-persuni bil-ħsieb li jitnaqqsu n-numru tal-vittmi, u sabiex isir ukoll studju dwar il-korrelazzjoni kawżali bejn il-leġiżlazzjoni dwar il-prostituzzjoni u t-traffikar għal skop ta' esplojtazzjoni sesswali, u d-disseminazzjoni ta'l-aħjar prattiki, inklużi l-azzjonjiet li ttieħdu rigward l-aspett tad-domanda rigward tali attivitajiet; u jistieden lill-Istati Membri sabiex: - jintroduċu rreġistrazzjoni obbligatorja ta' atti ta' mutilazzjoni ġenitali tan-nisa magħmula minn persuni involuti fil-kura tas-saħħa u biex titneħħa l-liċenzja ta' tobba li jipprattikawha; 5. Jitlob lill-Istati Membri li għadhom m'għamlux dan, biex jirrattifikaw mingħajr aktar dewmien, il-Protokoll dwar il-Prevenzjoni, is-Suppressjoni u l-Ikkastigar tat-Traffikar tal-Bnedmin, speċjalment nisa u tfal, li jissuplimenta l-Konvenzjoni tan-NU kontra l-Kriminalità Transnazzjonali Organizzata ("il-protokolli ta' Palermo") kif ukoll il-Konvenzjoni tal-Kunsill ta' l-Ewropa dwar il-Glieda kontra t-Traffikar tal-Bnedmin, u biex jimplimentaw id-Direttiva 2004/81/KE tal-Kunsill tad- 29 ta' April 2004 dwar il-permess ta' residenza maħruġ lil ċittadini ta' pajjiżi terzi li huma vittmi tat-traffikar fi bnedmin jew li kienu s-suġġett ta' azzjoni għall-faċilitazzjoni ta' immigrazzjoni illegali, li jikkoperaw ma' l-awtoritajiet kompetenti [26], 6. Jikkonsidra li fin-neguzjati għas-sħubija tal-pajjiżi kandidati r-rispett għad-drittijiet tan-nisa hija eżigenza fundamentali daqs kemm hi għad-drittijiet l-oħra tal-bniedem; jitlob għalhekk lill-Kummissjoni biex tikkontrolla u tikkomunika lill-Parlament Ewropew u lill-Kunsill tagħrif dwar atti ta' diskriminazzjoni u ta' vjolenza bħal dawn li jisfaw vittmi tagħhom in-nisa f'dawn il-pajjiżi u biex tħeġġeġ attivament il-parteċipazzjoni tal-pajjiżi li sejrin jissieħbu fil-programmi komunitarji PROGRESS u DAPHNE; 7. Jenfasizza li r-rispett għad-drittijiet tan-nisa għandu jkun kundizzjoni essenzjali tal-politika għall-viċinat Ewropew, il-politika barannija u dik għall-iżvilupp, u f'dan ir-rigward: - jirrakkomanda li fil-qafas ta' dawn il-politiki, l-UE għandha turi impenn akbar għal djalogu politiku ma' pajjiżi terzi u tagħti appoġġ finanzjarju marbut ma' l-iżvilupp bl-iskop li tippromwovi l-ugwaljanza bejn is-sessi; - jenfasizza l-karattru speċifiku tal-femminizzazzjoni tal-faqar u jinsisti li s-suċċess tal-Għanijiet ta' Żvilupp għall-Millennju (MDGs) huwa ppernjat fuq il-promozzjoni ta' l-ugwaljanza bejn is-sessi fil-firxa ta' l-etajiet kollha; - jitlob li tingħata attenzjoni partikulari lit-2 u t-3 MDG u li tiġi promossa l-edukazzjoni tal-bniet fillivelli kollha, kif ukoll biex jiġi żgurat aċċess ugwali għal programmi ta' taħriġ li jrawmu l-intraprenditorjat fost in-nisa, partikularment għal SMEs bħala mezz għat-tnaqqis tal-faqar, għat-titjib tas-saħħa u lbenessere, kif ukoll għal promozzjoni ta' żvilupp ġenwin u sostenibbli; - jitlob li jittieħdu passi biex ma jħallux li n-nisa jiġu marġinalizzati rigward programmi ta' żvilupp billi jiġi garantit lilhom aċċess ugwali għas-swieq tax-xogħol, għal impjiegi permamenti u ta' kwalità aħjar, u għal mezzi ta' produzzjoni bħalma huma proprjetà, kreditu u teknoloġija; - iħeġġeġ lill-Kummissjoni u lill-Istati Membri biex bħala parti mill-politiki għall-koperazzjoni fl-iżvilupp, jadottaw miżuri xierqa biex jinkuraġġixxu rappreżentanza aħjar tan-nisa billi jiżguraw li n-nisa jkollhom l-istess opportunitajiet bħall-irġiel u billi jinkuraġġixxu, il-parteċipazzjoni tagħhom f'assoċjazzjonijiet professjonali u f'korpi għall-ippjanar politiku u għat-teħid ta' deċiżjonijiet; - jistieden lill-Kummissjoni u lill-Istati Membri biex fil-programmi għall-iżvilupp tagħhom jikkunsidraw metodi ta' prevenzjoni biex jiġġieldu l-vjolenza sesswali u t-traffikar tal-bnedmin bi skop ta' esplojtazzjoni sesswali, biex jiskuraġġixxu l-vjolenza kontra n-nisa u biex ikun hemm garanzija ta' għajnuna medika, soċjali, legali u psikoloġika, kemm għal nisa li ġew mċaqalqa minħabba kunflitt kif ukoll għal tipi ta' migranti nisa oħrajn; - jistieden lill Kummissjoni biex tagħmel evalwazzjoni kwantitattiva u kwalitattiva tan-nefqa fuq għajnuna għall-iżvilupp u għal programmi f'pajjiżi terzi; 8. Jitlob lill-Kummissjoni biex tieħu miżuri li jiggarrantixxu lin-nisa d-drittijiet tagħhom għas-saħħa, inkluża s-saħħa sesswali u s-saħħa riproduttiva; jerġa' jisħaq li hu essenzjali, b'mod partikulari fil-ġlieda kontra l-HIV/AIDS, li jitkabbar l-aċċess għal informazzjoni dwar is-saħħa sesswali u riproduttiva, kif ukoll dwar is-servizzi tas-saħħa; 9. Jagħraf li l-bniet huma vulnerabbli b'mod partikulari għall-vjolenza u għad-diskriminazzjoni u jitlob li jsiru sforzi akbar biex jipproteġu l-bniet minn kull għamla ta' vjolenza, inkluż l-istupru, l-esplojtazzjoni sesswali u l-ingaġġ ta' bilfors fl-armati, u sabiex jiġu inkuraġġuti politiki u programmi biex jippromwovu lprotezzjoni tad-drittijiet ta' bniet f'sitwazzjonijiet ta' konflitt u ta' wara l-konflitt; 10. Jitlob li l-Kummissjoni tirrispetta l-impenn li ħadet li tippreżenta komunikazzjoni dwar "Viżjoni Ewropea dwar l-Ugwaljanza bejn l-Irġiel u n-Nisa fil-Kooperazzjoni dwar l-Iżvilupp"; 11. Jitlob li l-Kummissjoni tiżgura l-koordinazzjoni bejn l-UE u n-NU dwar politiki għal opportunitajiet indaqs u d-drittijiet tal-bniet; jisħaq fuq l-importanza li tiġi promozza koperazzjoni mill-qrib ma' istituzzjonijiet Ewropej u internazzjonali, reġjunali u/jew bilaterali, inklużi entitajiet fi ħdan in-NU, sabiex jiġu armonizzati approċċi rigward ġeneru fl-oqsma ta' l-għajnuna umanitarja u l-kooperazzjoni għall-iżvilupp, b'mod speċjali billi tissaħħaħ ir-rabta bejn il-Pjattaforma għall-Azzjoni ta' Peking u l-Programm ta'Azzjoni tal-Kajr, iċ-CEDAW u l-protokoll mhux obligatorju tagħha, u l-MDGs; 12. Jitlob lill-Kummissjoni biex tassigura li, l-politiki għall-Afrika u għall-istrateġiji nazzjonali għall-iżvilupp tal-pajjiżi Afrikani, jippromwovu r-ratifika u l-implimentazzjoni tal-Protokoll ta' Maputo mill-pajjiżi Afrikani kollha, waqt li tingħata attenzjoni parikulari għall-Artikolu 5 li jikkundanna u jipprojbixxi kull forma ta' mutilazzjoni ġenitali; 13. Jilqa' b'sodisfazzjon l-impenn li ħadet il-Kummissjoni li tippromwovi l-implimentazzjoni tar-Riżoluzzjoni 1325 tal-Kunsill tas-Sigurtà tan-NU, msemmija hawn fuq, u li tfassal il-linji gwida għall-integrazzjoni tad-dimensjoni tal-ġeneru fl-attivitajiet għat-taħriġ ta' l-immaniġġjar tal-kriżijiet; 14. Jitlob lill-Istati Membri u lill-Kummissjoni biex jadottaw inizjattivi konkreti għall-emanċipazzjoni u lintegrazzjoni ekonomika u soċjali tan-nisa immigrati, b'mod partikulari fi ħdan il-Programm ta' Qafas Komuni għall-Integrazzjoni taċ-Ċittadini ta' Pajjiżi Terzi, miżuri għall-iżvilupp tat-tagħlim tal-lingwi, u għall-fehim tad-drittijiet u d-doveri li joħorġu mill-acquis komunitarju, minn konvenzjonijiet internazzjonali, minn prinċipji u leġiżlazzjonijiet attwali tal-pajjiżi ospitanti (li, fost oħrajn tinkludi l-projbizzjoni tal-poligamija taħt pretest ta' rijunifikazzjoni tal-familji) u tmill-valuri fondamentali ta' l-UE, billi jitfasslu politiki għattaħriġ speċifiku rigward opportunitajiet indaqs, non-diskriminazzjoni bbażata fuq il-ġeneru u interventi millperspettiva ta' ġeneru; programmi għall-ġlieda kontra d-diskriminazzjoni fl-aċċesss għall-impiegi u fuq ixxogħol; appoġġ għal proġetti għal intrapriżi minn nisa immigrati li jgħinu biex tiġi promossa u mifruxa rrikkezza kulturali tal-pajjiżi ta' oriġini tagħhom u il-ħolqien ta' u appoġġ ta' spazji pubbliċi għall-parteċipazzjoni għan-nisa immigrati li fihom huma jkunu rappreżentati attivament; 15. Jirrakkomanda lill-Istati Membri u lill-Kummissjoni biex jipprovdu għall-finanzjament ta' programmi biex fil-pajjiżi ta' oriġini jxerrdu informazzjoni dwar pre-rekwiżiti għall-wasla u żjara ta' immigranti fl- Unjoni Ewropea, kif ukoll dwar ir-riskji ta' l-immigrazzjoni illegali; 16. Jitlob lill-Kummissjoni biex tniedi l-ewwel proġetti pilota dwar l-integrazzjoni ta' l-aspett tal-ġeneru fil-baġit ġenerali ta' l-UE u fil-programmi Komunitarji, b'mod speċjali fil-Fondi Struttutrali, s-Se ba' Programm ta' Qafas tal-Komunità Ewropea għar-riċerka, l-iżvilupp teknoloġiku u l-attivitajiet ta'dimostrazzjoni (2007-2013), il-Programm ta' Azzjoni Komunitarju fil-qasam tas-saħħa u l-protezzjoni tal-konsumaturi (2007-2013), u l-Programm ta' Azzjoni Komunitarju fil-qasam tas-saħħa pubblika (2003-2008); jikkonsidra li dawn il-proġetti jridu jindirizzaw l-impatt tal-baġit ġenerali fuq l-ugwaljanza tas-sessi (approċċ orizzontali), l-effikaċja ta'kontribuzzjonijiet speċifiċi għan-nisa jew għal proġetti proposti minn nisa, kif ukoll analiżi taddiffikultajiet li n-nisa jiffaċċjaw biex jipparteċipaw f'dawn il-programmi (approċċ speċifiku); 17. Jitlob lill-Istati Membri biex iżidu jew isaħħu l-pjanijiet tagħhom nazzjonali għall-impjiegi u l-integrazzjoni soċjali sabiex jiġu inklużi miżuri biex jgħinu lin-nisa jidħlu fis-suq tax-xogħol fuq bażi ta' dinjità ugwali u pagi ugwali għal xogħol ugwali, miżuri biex jippromwovu l-attività imprenditorjali fost in-nisa u biex jidentifikaw u jappoġġjaw opportunitajiet ġodda ta' xogħol fis-setturi soċjali u tas-saħħa u fis-servizzi personali u għall-familja, fejn il-ħaddiema huma kwazi kollha nisa, waqt li ssir emfasi fuq il-valur soċjali u ekonomiku ta' dan ix-xogħol u tiġi provduta r-reġolamentazzjoni meħtieġa biex tiġi garantita l-kwalita' tasservizzi, ir-rikonoxximent ta' drittijiet soċjali u d-dinjità ta' dawk li jipprovdu dawn is-servizzi, kif ukoll biex jgħinu fit-tnaqqis tal-faqar; jikkonsidra li minħabba l-pożizzjoni żvantaġġata tan-nisa fl-oqsma soċjali u ekonomiċi li huma kkaratterizzati b'livelli għoljin ta' qagħad u pagi aktar baxxi minn ta' l-irġiel, hemm riskju akbar għan-nisa ta' esplojtazzjoni; 18. Jitlob lill-Istati Membri biex jimplimentaw strateġiji konkreti biex isaħħu s-sens ta' intrapriża fost innisa, bl-użu per eżempju, ta' l-opportunitajiet li toffri l-ICT, u miżuri biex jiffaċilitaw l-aċċess għal intraprendituri nisa għal self u serviżżi minn banek, b'mod partikulari rigward miżuri u mikrofinanzjament bħala appoġġ għal networks ta' intraprendituri nisa; 19. Jinnota li d-diffikultajiet li jiffaċċaw l-Istati Membri u l-Unjoni Ewropea fil-qasam ta' l-ugwaljanza bejn l-irġiel u n-nisa qegħdin jiżdiedu minħabba l-kompetizzjoni ekonomika dinjija intensifikata u minħabba ddomanda li tirriżulta minn dan għal ħaddiema dejjem aktar flessibbli u mobbli; jenfasizza li n-nisa qed ikomplu jkunu vittmi ta' diskriminazzjoni soċjali u fl-impjegar, u ta' tipi ta' diskriminazzji oħra u li hemm tendenza li dawn l-eżiġenzi jkollhom aktar effetti ħżiena fuq in-nisa milli fuq l-irġiel; jikkonsidra li din issitwazzjoni m'għandhiex titħalla dgħajjef l-ugwaljanza bejn l-irġiel u n-nisa u fuq id-drittijiet li għandhom in-nisa rigward ir-riproduzzjoni; 20. Jitlob lill-Istati Membri biex jinnominaw uffiċjal nazzjonali responsabbli għall-ugwaljanza bejn is-sessi rigward l-implimentazzjoni ta' l-istrateġija ta' Liżbona bl-inkariku li tipparteċipa fit-tfassil u r-reviżjoni talpjanijiet nazzjonali differenti u biex timmoniterja l-implimentazzjoni tagħhom sabiex jiġi promoss l-integrazzjoni tad-dimensjoni tal-ġeneru in generali u, b'mod partikulari fil-baġit fir-rigward ta' politiki u objettivi stabbiliti f'dawn il-pjanijiet; 21. Jiddeplora li d-differenza fil-pagi bejn l-irġiel u n-nisa għadha tilħaq il-15 %; jitlob lill-Kummissjoni biex terga' tikkunsidra bi prijorità id-Direttiva tal-Kunsill 75/117/KEE [27], b'mod speċjali rigward il-punti relatati ma' spettorati ta' xogħol u mar-rimedji legali disponibbli fil-każ ta' diskriminazzjoni; jistieden ukoll lill-Kummissjoni biex tiżġura li id-direttiva dwar paġi ndaqs tiġi implimentata b'mod li n-nisa ma jsofrux diskriminazzjonijiet minħabba perjodi iqsar ta' esperjenza tax-xogħol dovuta għat-trobbija ta' tfal; 22. Jitlob lill-Kummissjoni biex, b'kollaborazzjoni ma' l-Istati Membri u l-imsieħba soċjali tagħha, tinkoraġġixxi l-ħolqien ta' politiki għar-rikonċiljazzjoni tal-ħajja tal-familja mal-ħajja tax-xogħol billi: - tiżgura li l-prezz tal-maternità u l-paternità jinġarr mis-soċjetà kollha kemm hi sabiex b'hekk tinqered limġiba diskrimiatorja fuq ix-xogħol u sabiex tgħin biex tgħolli r-rata ta' twelid u biex tiffaċilita l-impjegar tan-nisa; - tniedi kampanja biex tkabbar l-għarfien u tintroduċi proġetti pilota biex jiffaċilitaw il-parteċipazzjoni bbilanċjata tan-nisa u l-irġiel f'xogħol professjonali u fil-ħajja tal-familja; - fi ħdan il-qafas ta' l-objettivi ta' Barċellona, tagħmel aktar aċċessibli u flessibbli s-servizzi ta' kura u għajnuna għal dawk li ma jistgħux jieħdu ħsieb tagħhom infushom (tfal, persuni b'diżabbilitajiet jew b'mard kroniku u l-anzjani) billi jiġu stabbiliti rekwiżiti minimi għall-assistenza u l-kura li jinkludu li lfaċilitajiet jibqgħu miftuħin bil-lejl sabiex jiġu sodisfatti l-bżonnijiet tal-ħajja tax-xogħol u l-ħajja filfamilja; - tħeġġeġ attivament lill-missirijiet u l-imsieħba rġiel sabiex jagħmlu użu minn possibiltajiet disponibbli għall-użu ta' ħinijiet ta' xogħol flessibbli u biex jieħdu sehem fix-xogħol tad-dar u xogħol għall-familja, billi pereżempju tiġi stabbilita forma inizjali ta' leave għall-paternità u billi tinbeda r-reviżjoni mistennija tad-Direttiva tal-Kunsill 96/34/KE [28], - tiddefinixxi metodi alternattivi li jiżguraw li l-pensjonijiet tan-nisa jibqgħu jkunu mħarsa f'każijiet meta l-karriera professjonali tagħhom ma tipprovdix penzjoni xierqa għaliex tkun qasira wisq jew għaliex tkun interrotta minħabba żieda fir-risponsabbiltajiet tal-familja; 23. Jitlob lill-Kummissjoni biex tiżġura li l-analiżi ta' l-impatt tal-ġeneru jiġi meqjus fir-reviżjoni jew ittfassil tat-testi leġiżlattivi komunitarji, bħal fid-Direttiva 93/104/KE, u li l-Kummissjoni taġixxi kif xieraq jekk impatt negattiv ikun probabbli, bħal fil-każ ta' din id-direttiva; jitlob lill-Kunsill biex ineħħi l-possibiltà ta' opt-out minn din id-direttiva għaliex dan jagħmel ħsara aktar lin-nisa milli lill-irġiel, u jirrendi r-rikonċiljazzjoni bejn ix-xogħol u l-ħajja tal-familja izjed diffiċli; 24. Jappella lill-Kummissjoni biex tikkunsidra r-rizultati tal-Konferenza fuq l-Ugwaljanza bejn l-Irġiel u n- Nisa, organizzata mill-Presidenza Finlandiża ta' l-Unjoni, kif ukoll l-irwol ta' l-irġiel fit-twettiq ta' l-ugwaljanza bejn is-sessi; 25. Jitlob lill-Kummissjoni, fl-isfond tal-ħidma ta' l-Istitut Ewropew għall-Ugwaljanza bejn is-Sessi u lprogress magħmul immonitorjat mid-databank fuq it-teħid ta' deċiżjonijiet [29], biex tevalwa prattika tajba internazzjonali, nazzjonali jew reġjunali tajbin li tippermetti l-parteċipazzjoni tan-nisa fit-teħid ta' deċiżjonijiet, u biex jinkoraggixxu d-disseminazzjoni u l-adozzjoni tagħha, inter alia, billi jingħata appoġġ għal network ta' nisa involuti fil-proċess tat-teħid ta' deċiżjonijiet; 26. Iħeġġeġ lill-Istati Membri biex jistabbilixxu u jimplimentaw objettivi u skadenzi ċari rigward it-tkabbir tal-parteċipazzjoni tan-nisa f'kull għamla ta' teħid ta' deċiżjonijiet u biex tissaħħaħ ir-rappreżentanza tan-nisa fil-ħajja pubblika; 27. Jikkonsidra li huwa importanti li l-preżenza tan-nisa fil-karrieri xjentifiċi u fis-settur tar-riċerka tiġi inkurraġġuta; għal dan il-għan, huwa meħtieġ li jkun hemm politiki u strumenti li flimkien jiżguraw bilanċ bejn l-irġiel u n-nisa u l-eċċellenza f'dawn il-karrieri; 28. Jikkonsidra li jeħtieġ li l-preżenza tan-nisa fil-karrieri xjentifiċi tiġi inkurraġġuta, b'mod partikulari billi jiġu pprovduti soluzzjonijiet kontrattwali bħal ma huma boroż ta' studju jew xogħol fuq bażi part-time sabiex huma jkunu jistgħu jirrikonċiljaw il-ħajja professjonali tagħhom mal-ħajja tal-familja; 29. Jemmen li jekk il-media xxandar bi prominenza eżempji tajbin, kemm ta' rwoli tan-nisa fis-soċjetà kif ukoll tar-riżultati miksuba minnhom fis-setturi kollha, u jekk dawn jiġu enfasizzati biex jinħolqu immagini pożittivi tan-nisa u biex jinkuraġġixxu l-involviment ta' nisa u rġiel oħrajn sabiex tinkiseb l-ugwaljanza bejn is-sessi u l-bilanċ bejn il-ħajja tax-xogħol u l-ħajja tal-familja, dan ikun ta' għajnuna kbira fil-ġlieda kontra listerjotipi negattivi li jiffaċċjaw in-nisa; jitlob lill-Kummissjoni, għalhekk, sabiex tħeġġeġ it-tfassil ta' inizjattivi pereżempju skond il-programm Media 2007, sabiex tqajjem għarfien aħjar fil-media, pereżempju permezz ta' fora ta' konsultazzjoni permanenti ma' membri ta' dan is-settur, dwar l-isterjotipi li dawn jirrapreżentaw u sabiex jippromwovu opportunitajiet indaqs, b'mod partikulari bil-għan li jinfurmaw u jqajmu għarfien akbar fost iż-żagħżagħ, irgiel u nisa; 30. Iħeġġeġ lill-Istati Membri biex jieħdu miżuri biex jeliminaw sterjotipi dwar il-ġeneru, b'mod partikulari fis-suq tax-xogħol u biex jippromwovu l-preżenza ta' l-irġiel fis-setturi u fit-tipi ta' xogħol okkupati b'mod predominanti min-nisa, bħal fl-iskjejjel primarji u f'faċilitajiet għall-kura; 31. Iħeġġeġ lill-Kummissjoni biex tinkludi fil-Pjan Direzzjonali d-drittijiet ta' persuni transesswali u lproblemi li dawn jiffaċċjaw, skond d-deċiżjonijiet li ngħataw reċentement mill-Qorti tal-Ġustizzja tal-Komunitajiet Ewropej; 32. Jistieden lill-Kummissjoni biex tniedi taħriġ dwar l-integrazzjoni ta' l-aspett tal-ġeneru u dwar is-sensibilizzazzjoni dwar kwistjonijiet ta' ġeneru għall-Membri tal-Kummissjoni u għall-funzjonarji għoljin, kif ukoll f'kull taħriġ rigward amministrazzjoni għall-funzjonarji Ewropej; 33. Jitlob lill-Kummissjoni biex tippromwovi fid-dokumenti kollha uffiċjali u sabiex tiġi interpretata fillingwi kollha uffiċjali ta' l-UE l-użu ta' terminoloġija li tkun sensitiva għal-ġeneru u li tista' tilħaq il-kulturi kollha konċernati; 34. Iħeġġeġ lill-istituzzjonijiet u lill-aġenziji Ewropej biex jippromwovu l-ugwaljanza bejn l-irgiel in-nisa fil-livelli amministrattivi u sabiex jimmiraw għall-ilħuq ta'l-ugwaljanza bejn l-irġiel u n-nisa fl-impjegar u filħatriet, b'mod partikulari għal pożizzjonijiet ta' xogħol ta' livell għoli; 35. Jitlob lill-Kummissjoni biex fir-Rapport Annwali rigward il-Pjan Direzzjonali tiddedika kapitlu separat dwar opportunitajiet indaqs għan-nisa u l-irġiel fl-Unjoni Ewropea u biex tagħti rapport f'dan il-kapitlu dwar il-progress li sar dwar dan fir-rigward tal-Pjan Direzzjonali; 36. Jitlob lill-Kummissjoni sabiex tinforma regolarment lill-kumitat(i) kompetenti tiegħu dwar il-moniteraġġ tal-progress li jsir rigward il-Pjan Direzzjonali, b'mod partikulari permezz ta' rapporti pubbliċi dwar kull kull pajjiż individwali; 37. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni, lill-Kumitat Ekonomiku u Soċjali, lill-Kumitat għar-Reġjuni, kif ukoll lill-organi eżekuttivi u organi elettivi responsabbli għall-qasam ta' l-opportunitajiet indaqs fil-livelli lokali, reġjunali u nazzjonali. [1] ĠU L 17, 19.01.2001, p. 22. [2] ĠU C 223 8.8.2001, p. 149. [3] Riżoluzzjoni ta' l-Assemblea Ġenerali tan-NU A/RES/48/104. [4] Riżoluzzjoni ta' l-Assemblea Ġenerali tan-NU A/RES/58/147. [5] Riżoluzzjoni ta' l-Assemblea Ġenerali tan-NU A/RES/59/165. [6] Riżoluzzjoni ta' l-Assemblea Ġenerali tan-NU A/RES/52/86. [7] ĠU C 59, 23.2.2001, p. 258. [8] ĠU C 320 E, tal-15.12.2005, p. 247. [9] A/61/122/Add.1. [10] Riżoluzzjoni tal-Kunsill tas-Sigurta' 1325(2000). [11] ĠU L 205, 6.08.2005, p. 21. [12] ĠU C 287 E, ta' l-24.11.2006, p. 323. [13] ĠU C 102 E, tat-28.04.2004, p. 492. [14] ĠU C 97 E, ta' 22.4.2004, p. 566. [15] ĠU C 288 E, ta' l-25.11.2006, p. 66. [16] ĠU C 287 E, ta' l-24.11.2006, p. 75. [17] Testi adottati ta' din id-data, P6_TA(2006)0437. [18] Skond data tal-Fond tan-Nazzjonijiet Uniti għall-Iżvilupp tan-Nisa (UNIFEM) waħda minn kull tliet nisa soffriet xi għamla ta' vjolenza matul ħajjitha. [19] Wieħed għandu jiftakar li f'85% ta' familji b'ġenitur wieħed hija l-mara li taqla' l-għajxien tal-familja. [20] Cf.inter alia: ix-xogħol ta' l-Organiżżazzjoni għall-Koperazzjoni u Żvilupp Ekonomiku (OECD), tal-UNIFEM, tal-Bank Dinji, tas-Sekretarjat tal-Commonwealth għall-Ugwaljanza ta' Opportunitajiet, kif ukoll l-istudji u proġetti magħmula mill-Kunsill ta' l-Ewropa, il-Kunsill tal-Ministri Nordiċi, kif ukoll il-Ministeru tax-Xogħol u l-Affarijiet Soċjali ta' l- Olanda. [21] Id-Deċiżjoni tal-Kunsill 2001/51/KE tal- 20 ta' Diċembru 2000 li tistabbilixxi Programm rigward l-istrateġija qafas tal- Komunità dwar l-ugwaljanza bejn is-sessi (2001-2005) (ĠU L 17, 19.1.2001, p.22). [22] Direttiva tal-Kunsill 86/613/KEE tal- 11 ta' Diċembru 1986 dwar l-applikazzjoni tal-principju ta' trattament ugwali bejn l-irġiel u n-nisa involuti f'attività u li jaħdmu għal rashom, inkluża l-agrikoltura, u dwar il-protezzjoni ta' nisa waqt it-tqala u waqt li qegħdin irabbu t-tfal (ĠU L 359, 19.12.1986, p. 56). [23] Direttiva tal-Kunsill 89/391/KEE tat- 12 ta' Ġunju 1989 dwar l-introduzzjoni ta' miżuri biex iħeġġu titjib fis-sikurezza u s-saħħa ta' ħaddiema fuq ix-xogħol (ĠU L183, 29.6.1989, p.1).... [24] Direttiva tal-Kunsill 92/85/KEE tat- 19 ta' Ottubru 1992 dwar l-introduzzjoni ta' miżuri biex iħeġġu titjib fis-sikurezza u s-saħħa fuq ix-xogħol ta' nisa tqal u ħaddiema li jkunu għadhom kif welldu jew ikunu qed ireddgħu (ĠU L 348, 28.11.1992, p.1). [25] Direttiva 2003/41/KE tal-Parlament Ewropew u tal-Kunsill tat- 3 ta' Ġunju 2003 dwar l-attivitajiet u s-superviżjoni ta' istituzzjonijiet li jipprovdu għall-irtirar mix-xogħol (ĠU L 235, 23.9.2003, p.10). [26] ĠU L 261, 6.08.2004, p. 19. [27] Direttiva tal-Kunsill 75/117/KEE ta' l- 10 ta' Frar 1975 dwar dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-applikazzjoni tal-prinċipju ta' paga ndaqs għall-irġiel u għan-nisa (ĠU L 45, 19.12.1975, p. 19). [28] Direttiva tal-Kunsill 96/34/KE tat- 3 ta' Ġunju 1996 dwar il-ftehim qafas fuq il-leave tal-ġenituri konkluż mill-UNICE, CEEP u ETUC (ĠU L145, 19.6.1996, p.4). [29] Proġett immexxi min d-Direttorat Ġenerali għax-Xogħol u Affarijiet Soċjali tal-Kummissjoni, li jiġbor u janalizza lparteċipazzjoni tan-nisa fil-proċess għat-teħid ta' deċiżjonijiet (istituzzjonijiet politċi, amministrazzjoni pubblika, organiżżazzjonijiet tax-xogħol u NGOs prinċipali).Indirizz url: http://ec.europa.eu/employment_social/women_men_stats/index_en.htm. --------------------------------------------------